Kristel Lisberg

Kristel Lisberg (fødd í 1989 í Tórshavn, vaks upp á Tvøroyri) er ein føroysk songkvinna og optometrist/optikari. Seinastu árini hevur hon búð í Danmark, har hon gjørdist eitt kent navn, tá ið hon luttók í donsku X Factor-sangtalentkappingini í 2012.http://www.billedbladet.dk/kendte/danmark/x-factor-kristel-sang-sig-ud-af-sorgenKristel til audition til X Factor Danmark í 2012 Í 2014 útgav hon staklagið "Without You", og í 2015 útgav hon staklagið "September".https://play.spotify.com/artist/2Lki7GIEDaL4ewkWqmVeje Hon fer at luttaka í Dansk Melodi Grand Prix 2016, ið er danska kappingin, har ið umboð Danmarkar skal finnast til Eurovision Song Contest. Kristel luttekur við sanginum "Who Needs a Heart?".http://www.eurovision.tv/page/news?id=10_acts_hoping_to_represent_denmark_in_2016 Í januar 2016, tá ið tað gjørdist alment, at Kristel skuldi syngja við í Dansk Melodi Grand Prix, tosaði Kringvarp Føroya við hana, og tá segði hon, at hon læs til optikara og at hon skuldi lata inn BA-verkætlanina tvær vikur seinni. 27. januar 2016 varð hon liðug við útbúgvingina.

Kristel er dóttir sangaran og tónleikaran av Tvøroyri, Jens Lisberg, og hevur sungið og framført saman við honum í fleiri ár frá hon var 12-ára gomul. Sum vaksin syngur Kristel tó meir popptónleik, meðan pápin syngur country-tónleik.

 Tónleikaútgávur 
 Stakløg 
2015 - SeptemberSeptember á YouTube
2014 - Without You
2011 - In The Lights
2003 - Aint No Love

 Virðislønir og tilnevningar 
2015 - Tilnevnd Faroese Music Awards í bólkinum Ársins songkvinna
2012 - Tilnevnd Planet Awards í bólkinum Ársins nýggja tónleikanavn

Keldur

Bólkur:Føðingar í 1989
Bólkur:Føroyskar songkvinnur
Bólkur:Luttakarar í Dansk Melodi Grand Prix